મહાત્મા ગાંધીના જન્મદિન તા. ર ઑક્ટોબર, ર૦૧૪થી દેશભરમાં સ્વચ્છતા અભિયાન શરૃ કરવામાં આવ્યું હતું. આરંભના સમયમાં એક ઝુંબેશના સ્વરૃપમાં કામ થતું જોવા મળ્યું હતું. સ્વચ્છતા અભિયાન હેઠળ શહેરોમાં થતી કામગીરીનું મૂલ્યાંકન છેલ્લાં ત્રણ વર્ષથી કરવામાં આવે છે. છેલ્લે ર૦૧૮ના સર્વેક્ષણના આંકડાઓ અને પરિણામો બહાર આવ્યાં તે મહાત્મા ગાંધીની ભૂમિ તરીકે ઓળખાતા ગુજરાત માટે શરમજનક છે. ગુજરાતનું એક પણ શહેર રાષ્ટ્રીય સ્તરના ટોપ ટેનના રેન્કિંગમાં નથી આવ્યું. ગયા વર્ષે ર૦૧૭માં ટોપ ટેનમાં સુરત અને વડોદરાનો સમાવેશ થયો હતો તે પણ આ વર્ષે પાછળ ધકેલાઈ ગયા છે. તંત્રની સાથે નાગરિકો પણ આ જવાબદારીમાંથી છટકી શકે નહીં. આ સ્થિતિ માટે કોણ છે જવાબદાર, કયાં છે કારણો? આવો જોઈએ એક વિશેષ અહેવાલ…